open-index/open-wikipedia-markdown huggingface dataset:
Πρωτάθλημα καλαθοσφαίρισης Γ΄ εθνικής κατηγορίας ανδρών 1997-1998

Το πρωτάθλημα **[[Γ΄ Εθνική καλαθοσφαίρισης ανδρών|Γ΄ Εθνικής κατηγορίας μπάσκετ ανδρών]]** της σεζόν **1997-98** διεξήχθη σε τέσσερις ομίλους των 14 ομάδων, δύο στο Βορρά και δύο στο Νότο. Οι πρωταθλητές των ομίλων, οι οποίοι ανέβηκαν στην Β΄ Εθνική κατηγορία, ήταν: **[[Δ.Α.Σ. Άνω Λιοσίων]]**, **[[Ο.Φ.Η. (καλαθοσφαίριση ανδρών)|Ο.Φ.Η.]]**, **[[Α.Σ. Τρίκαλα 2000|Δαναός Τρικάλων]]**, **[[Μ.Α.Σ. Μαντουλίδης |Μ.Α.Σ. Μαντουλίδης-Ιπποκράτης Θεσ.]]**. Οι βαθμολογίες έχουν ως εξής (στις ισοβαθμίες η σειρά κατάταξης προέκυψε από τα αποτελέσματα μεταξύ των ισοβαθμούντων ομάδων).

## 1ος Όμιλος Νότου

20px|Γ **Βαθμολογία 1ου Ομίλου Νότου** 20px|Γ




*Η Γ.Ε. Πύργου έχει έναν μηδενισμό.
## 2ος Όμιλος Νότου

20px|Γ **Βαθμολογία 2ου Ομίλου Νότου** 20px|Γ




*Η Ακαδημία έχει έναν μηδενισμό.

## 1ος Όμιλος Βορρά

20px|Γ **Βαθμολογία 1ου Ομίλου Βορρά** 20px|Γ




*Ο Φίλιππος Βέροιας έχει ένα μηδενισμό.

## 2ος Όμιλος Βορρά

20px|Γ **Βαθμολογία 2ου Ομίλου Βορρά** 20px|Γ





## Πηγές
«Ματιές στα σπορ», Ιανουάριος 1999.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 1997 1998
Πρωταθλημα Ελλαδος Γ Ανδρων 1997 1998
Στέργιος Πιτσιόρλας

Ο **Στέργιος (Αστέριος) Πιτσιόρλας** είναι Έλληνας πολιτικός, νομικός και επιχειρηματίας. Στις 29 Αυγούστου 2018 ορκίστηκε Αναπληρωτής Υπουργός Οικονομίας και Ανάπτυξης στην κυβέρνηση υπό τον Αλέξη Τσίπρα.

Από τις 5 Νοεμβρίου 2016 έως τις 28 Αυγούστου 2018 υπηρέτησε ως Υφυπουργός Οικονομίας και Ανάπτυξης στη δεύτερη κυβέρνηση Τσίπρα.

Προηγουμένως, χρημάτισε πρόεδρος του ΤΑΙΠΕΔ, από τον Μάρτιο του 2015 μέχρι τον Νοέμβριο του 2016

## Βιογραφικά στοιχεία

Γεννήθηκε στις 18 Μαρτίου 1955 στη Θεσσαλονίκη και αποφοίτησε από τη Νομική Σχολή του Αριστοτέλειου Πανεπιστημίου Θεσσαλονίκης. Από το 1982 έως το 2004 άσκησε τη δικηγορία, ενώ εργάστηκε αργότερα ως ειδικός σύμβουλος με αντικείμενο την αξιολόγηση Μεσογειακών Ολοκληρωμένων Προγραμμάτων (ΜΟΠ) Ανατολικής και Κεντρικής Ελλάδος.

Ως επιχειρηματίας δραστηριοποιήθηκε από το 2010 στον κλάδο των Ανανεώσιμων Πηγών Ενέργειας στις εταιρείες «Αιολικό Πάρκο Μαυροβούνι Α.Ε.» και «Αιολική Ζάρακα Κούπια Α.Ε.». Διετέλεσε Πρόεδρος των εταιρειών «Med Sea Health Α.Ε.» και «Μare Village A.E.» με αντικείμενο την υλοποίηση τουριστικού επενδυτικού σχεδίου στη Χερσόνησο Κασσάνδρας, ενώ υπήρξε Πρόεδρος της κατασκευαστικής εταιρείας «Stroicentre Real Estate Construction Company A.E.».

Είναι παντρεμένος και έχει ένα παιδί.

## Πολιτική σταδιοδρομία

Σε νεαρή ηλικία δραστηριοποιήθηκε στην αντιδικτακτορική οργάνωση ΕΚΟΝ Ρήγας Φεραίος στη Θεσσαλονίκη, δίπλα στον Λεωνίδα Κύρκο, ενώ υπήρξε ηγετικό στέλεχος του Κ.Κ.Ε. Εσωτερικού. Εξελέγη στην Κεντρική Πολιτική Επιτροπή της Ελληνικής Αριστεράς (ΕΑΡ) και διετέλεσε μέλος της Εκτελεστικής Γραμματείας του Συνασπισμού (ΣΥΝ), όπου ανέλαβε διευθυντής του γραφείου του Νίκου Κωνσταντόπουλου. Από το 1996 έως και το 2004 υπήρξε Συντονιστής της Κεντρικής Επιτροπής και της Πολιτικής Γραμματείας του κόμματος. Το 2001 εκπροσώπησε το ΣΥΝ στη δημιουργία του «Χώρου Διαλόγου και Κοινής Δράσης της Αριστεράς», που οδήγησε το 2004 στη δημιουργία του ΣΥΡΙΖΑ.

Τον Αύγουστο 2022 ήλθε στο φως της δημοσιότητας η παρακολούθησή του από την ΕΥΠ μεταξύ 2014 και 2016. Σύμφωνα με λεγόμενα του Ρουμπάτη, τότε Διοικητή της Υπηρεσίας, η έρευνα ξεκίνησε αφού ο Πιτσιόρλας διαπραγματευόταν την πώληση του ενός πέμπτου ενός ελληνικού νησιού με 10 χλμ ακτογραμμής, σε οικογένεια που φαίνεται να ήταν σχετιζόμενη με τις μυστικές υπηρεσίες της Συρίαςαγγλ. λήμμα και την οικογένεια Άσαντ.  

## Παραπομπές


Κατηγορία:Έλληνες υφυπουργοί Οικονομίας, Ανάπτυξης και Τουρισμού‎
Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες

[μικρογραφία|Ο [Πρόεδρος των Ηνωμένων Πολιτειών|Πρόεδρος των ΗΠΑ Ντόναλντ Τραμπ υπογράφει την εντολή, πλαισιωμένος από τον Αντιπρόεδρο Μάικ Πενς (αριστερά) και τον Υπουργό Άμυνας Τζέιμς Μάτις (δεξιά)]]
[μικρογραφία|Χάρτης των χωρών που πλήττονται από το εκτελεστικό διάταγμα<br />
[ΛιβύηΙράνΙράκΣομαλίαΣουδάνΣυρίαΥεμένη]]
Ο πρόεδρος των ΗΠΑ Ντόναλντ Τραμπ υπέγραψε ένα εκτελεστικό διάταγμα με τίτλο **Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες** στις 27 Ιανουαρίου 2017. Περιορίζει ιδιαίτερα και τα ταξίδια και τη μετανάστευση προσώπων από αρκετές χώρες της Μέσης Ανατολής και της Αφρικής. Η εντολή αναστέλλει το Πρόγραμμα Εισδοχής Προσφύγων των ΗΠΑ (U.S. Refugee Admissions Program - USRAP) για 120 ημέρες καθώς και την είσοδο ανθρώπων από τη Λιβύη, το Ιράν, το Ιράκ, τη Σομαλία, το Σουδάν, τη Συρία και την Υεμένη, ανεξάρτητα από το καθεστώς βίζας ή μόνιμης κατοικίας τους για 90 ημέρες, με εξαιρέσεις ανά περίπτωση. Στις 28 Ιανουαρίου, περίπου 100–200 ταξιδιώτες κρατήθηκαν σε αεροδρόμια των ΗΠΑ λόγω της εντολής αυτής και εκατοντάδες εμποδίστηκαν από την επιβίβασή τους σε αεροσκάφη με κατεύθυνση τις ΗΠΑ. 

Η εντολή προκάλεσε διεθνή κριτική, διαδηλώσεις στη Νέα Υόρκη στο Διεθνές αεροδρόμιο Τζ. Φ. Κέννεντυ και σε άλλα αεροδρόμια των ΗΠΑ, από κόσμο που έδωσε σημασία ότι οι επτά χώρες που έγιναν στόχος της εντολής είχαν πλειονότητα Μουσουλμανικών πληθυσμών. Η κυβέρνηση απάντησε στην κριτική δηλώνοντας ότι η εντολή στοχεύει «χώρες επιρρεπείς στην τρομοκρατία» και όχι μουσουλμανικές, συγκεκριμένα, χώρες. Η Αμερικανική Ένωση Πολιτικών Ελευθεριών (American Civil Liberties Union ACLU) κατέθεσε μήνυση που επιδιώκει να εμποδίσει την υλοποίηση της εντολής. 

Το ομοσπονδιακό δικαστήριο στη Νέα Υόρκη ανέστειλε προσωρινά μέρη της εντολής στις 28 Ιανουαρίου, αλλά το δικαστήριο δεν έχει αποφάνθηκε ούτε για να επιτρέψει την είσοδο στη χώρα των επηρεαζόμενων ατόμων ούτε για τη συνταγματικότητα της εντολής. Στις 29 Ιανουαρίου, άλλο ομοσπονδιακό δικαστήριο στη Βοστόνη προσωρινά απέκλεισε την κράτηση των επηρεαζόμενων ανθρώπων «που, χωρίς το εκτελεστικό διάταγμα, θα ήταν νόμιμα εξουσιοδοτημένοι να εισέλθουν στις Ηνωμένες Πολιτείες.» Αυτή η δικαστική απόφαση αποκαθιστά τη δυνατότητα για νόμιμους μετανάστες από τις επτά επηρεαζόμενες χώρες να εισέλθουν στις ΗΠΑ.
## Αναφορές


Κατηγορία:Ηνωμένες Πολιτείες Αμερικής
Χάνι αλ Μούλκι

Ο **Χάνι αλ Μούλκι**  (Hani Al-Mulki, επίσης γνωστός ως Χάνι Mulki,   *Hāni Al-Mulki* , 15 Οκτωβρίου 1951-), είναι πολιτικός, που υπηρέτησε ως  πρωθυπουργός της Ιορδανίας, ήδη υπηρεσιακός πρωθυπουργός μεταξύ 29 Μαΐου 2016 και 25 Σεπτεμβρίου 2016, μέχρι την ολοκλήρωση των γενικών εκλογών του 2016. Προηγουμένως υπηρέτησε σε αρκετές υπουργικές και διπλωματικές θέσεις και ήταν επικεφαλής Επίτροπος της Αρχής της Ειδικής Οικονομικής Ζώνης της Άκαμπα  , πριν τον διορισμό του ως πρωθυπουργού από τον βασιλιά Αμπντάλα Β΄. Ο Μούλκι παραιτήθηκε από την πρωθυπουργία έπειτα από μαζικές διαδηλώσεις εναντίον της φορολογίας.

## Πρώτα χρόνια
Γεννήθηκε στο Αμμάν το 1951 και έλαβε πτυχίο μπάτσελορ μηχανικών παραγωγής στην Αίγυπτο το 1974. Συνέχισε τις σπουδές του κάνοντας μεταπτυχιακά και διδακτορικά στο Πολυτεχνικό Ινστιτούτο του Ρένσελαερ,.

## Καριέρα
### Διπλωματική σταδιοδρομία
Υπηρέτησε ως πρέσβης της Ιορδανίας στην Αίγυπτο και ως μόνιμος αντιπρόσωπος της Ιορδανίας στον Αραβικό Σύνδεσμο. Κατείχε διάφορες υπουργικές θέσεις, όπως εκείνες του υπουργού Υδάτινων Πόρων, Ενέργειας, Προμηθειών, Βιομηχανίας και Εξωτερικών.

Ο Μούλκι προήδρευσε της επιτροπής διαπραγμάτευσης, που σύναψε τη συνθήκη ειρήνης μεταξύ της Ιορδανίας και του Ισραήλ το 1994. Κατά τη διάρκεια της θητείας του ως υπουργού Εξωτερικών, ανέκυψαν διπλωματικά ζητήματα για την Ιορδανία, τόσο με το Ιράκ όσο και με τη Σαουδική Αραβία. Ο Μούλκι διορίστηκε ως επιστημονικός σύμβουλος του βασιλιά, και, στη συνέχεια, ως μέλος της Γερουσίας. 

Στις 9 Φεβρουαρίου 2011 ανανεώθηκε η θητεία του Μούλκι ως υπουργού Εμπορίου και Βιομηχανίας. Στις 9 Νοεμβρίου 2014 διορίστηκε Επικεφαλής Επίτροπος της Αρχής της Ειδικής Οικονομικής Ζώνης της Άκαμπα, αντικαθιστώντας τον Καμέλ Μαχαντίν. 

### Πρωθυπουργία
Στις 29 Μαΐου 2016 ο Μούλκι διορίστηκε ως πρωθυπουργός της Ιορδανίας, διαδεχόμενος τον Αμπντάλα Ενσούρ. Το υπουργικό του συμβούλιο ορκίστηκε την 1η Ιουνίου. Στον νέο πρωθυπουργό ανατέθηκε η εποπτεία των εκλογών που διεξήχθησαν πριν από το τέλος του έτους.

Μετά τις βουλευτικές εκλογές του 2016 έγινε ανασχηματισμός της κυβέρνησης και συστάθηκαν τρία νέα χαρτοφυλάκια. Στην νέα κυβέρνηση 22 υπουργοί έμειναν ίδιοι και διορίστηκαν επτά νέοι υπουργοί.

Ο πρωθυπουργός παραιτήθηκε στις 4 Ιουνίου 2018 έπειτα από μαζικές διαδηλώσεις κατά των μέτρων λιτότητας που επέβαλε το ΔΝΤ στην κυβέρνηση, προκειμένου να αντιμετωπίσει το πρόβλημα με το δημόσιο χρέος. 

## Τιμές
* :
** 100x100εσ Ταξιάρχης του Τάγματος της Ανεξαρτησίας
** 100x100εσ Ταξιάρχης του Τάγματος του Αστέρος της Ιορδανίας

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ιορδανίας
Σεϊτάν Λιμάνια

thumb|Άποψη από ψηλά
μικρογραφία
Η **παραλία του Στεφάνου Σεϊτάν** ή **παραλία Σεϊτάν Λιμάνια** στα Χανιά της Κρήτης είναι ένας από τους τρεις όρμους που δημιουργεί ή θάλασσα στην περιοχή του Ακρωτηρίου.
Η ονομασία είναι τουρκικής προέλευσης, από την περίοδο της Τουρκοκρατίας στο νησί και σημαίνει διαβολικός *(Διαβολικά/Καταραμένα Λιμάνια)*. Ο χαρακτηρισμός αυτός οφείλεται στην επικινδυνότητα των κυματισμών στην περιοχή. 
Η τοποθεσία αναφέρεται και ως *Άγιος Ραφαήλ*, από την εκκλησία που εντοπίζεται στο σημείο που αρχίζει το φαράγγι, καθώς και ως *Άγιος Σπυρίδωνας* από το παλιό εκκλησάκι που είναι χτισμένο εκεί μέσα στο βράχο.
Η παραλία έχει χαλίκι και άμμο και λόγω του δύσβατου σημείου στο οποίο βρίσκεται, τα τελευταία μόλις χρόνια έχει γίνει ευρέως γνωστός και δημοφιλής προορισμός.

## Τοποθεσία
Τα Σεϊτάν Λιμάνια στη βορειοανατολική περιοχή του Ακρωτηρίου, λίγο μετά το χωριό *Χορδάκι*, απέχουν περίπου 20 χιλιόμετρα από το κέντρο των Χανίων.

## Πηγές
* http://www.cretanbeaches.com/el/%CE%B8%CE%B1%CE%BB%CE%AC%CF%83%CF%83%CE%B9%CE%BF%CF%82-%CF%84%CE%BF%CF%85%CF%81%CE%B9%CF%83%CE%BC%CF%8C%CF%82/%CF%80%CE%B1%CF%81%CE%B1%CE%BB%CE%AF%CE%B5%CF%82-%CE%B4%CF%85%CF%84%CE%B9%CE%BA%CE%AE%CF%82-%CE%BA%CF%81%CE%AE%CF%84%CE%B7%CF%82/%CF%80%CE%B1%CF%81%CE%B1%CE%BB%CE%AF%CE%B1-%CF%83%CF%84%CE%B5%CF%86%CE%AC%CE%BD%CE%BF%CF%85-%CF%83%CE%B5%CE%B9%CF%84%CE%AC%CE%BD-%CE%BB%CE%B9%CE%BC%CE%AC%CE%BD%CE%B9%CE%B1
* http://www.chania-crete-greece.com/GR-seitan-limania-akrotiri.html 
* https://web.archive.org/web/20161104002524/http://www.destinationcrete.gr/el/all-cretan-beaches/crete-north-coast/chania-boreia/seitan-limania-akrotiri

Κατηγορία:Γεωγραφία της Κρήτης
Κατηγορία:Χανιά
Κατηγορία:Παραλίες της Ελλάδας
Ντο (νότα)

Στην ορολογία της τονικότητας **Ντο** (***Do*** ή ***C***) είναι η πρώτη νότα του σολφέζ. Η κεντρική Ντο έχει συχνότητα 261.6 Hz, και αναγράφεται ως **Ντο<sub>4</sub>**, όταν χρησιμοποιείται η κεντρική Λα για κούρδισμα οργάνων.

## Γραφική αναπαράσταση

## Κλίμακες
Συχνές κλίμακες που ξεκινάνε με Ντο:

*Ντο μείζονα: Ντο Ρε Μι Φα Σολ Λα Σι Ντο 
*Ντο ελάσσονα: Ντο Ρε Μι♭ Φα Σολ Λαb Σι♭ Ντο
*Ντο αρμονική ελάσσονα: Ντο Ρε Μι♭ Φα Σολ Λα♭ Σι Ντο 
*Ντο μελωδική ελάσσονα (Ανιούσα): Ντο Ρε Μι♭ Φα Σολ Λα Σι Ντο 
*Ντο μελωδική ελάσσονα (Κατιούσα): Ντο Σι♭ Λα♭ Σολ Φα Μι♭ Ρε Ντο.

## Βιβλιογραφία
* Αdolphe Danhauser, Théorie de la musique : Édition revue et corrigée par Henri Rabaud, Paris, Henry Lemoine, 1929, 128 p
* Claude Abromont et Eugène de Montalembert, Guide de la théorie de la musique, Librairie Arthème Fayard et Éditions Henry Lemoine, coll. « Les indispensables de la musique », 2001, 608

## Εξωτερικοί σύνδεσμοι
;Γερμανικοί:
* PowerPoint-Präsentation zum Erstellen von Tonleitern 
* Datenbank aller 2048 möglichen Skalen in 12 Tönen im .xls und FileMaker Format, System zur Kategorisierung von Skalen
* Harmonielehre-Workshop #1 – Dur Tonleiter auf bonedo.de

Κατηγορία:Μουσική σημειογραφία
Υπουργός Ενέργειας των Ηνωμένων Πολιτειών

Ο **Υπουργός Ενέργειας των Ηνωμένων Πολιτειών** (αγγλικά: *United States Secretary of Energy*), είναι ο επικεφαλής του Υπουργείου Ενέργειας των Ηνωμένων Πολιτειών, μέλος του Υπουργικού Συμβουλίου των Ηνωμένων Πολιτειών και βρίσκεται στη δέκατη τέταρτη θέση για την προεδρική γραμμή διαδοχής. Η θέση συστάθηκε την 1 Οκτωβρίου 1977 με τη δημιουργία του Τμήματος Ενέργειας, όταν ο Πρόεδρος Τζίμι Κάρτερ υπέγραψε την Οργανωτική Πράξη του Τμήματος Ενέργειας.

Αρχικά η θέση επικεντρώθηκε σε θέματα παραγωγής και νομοθεσίας ενέργειας. Η έμφαση σύντομα μετατοπίστηκε στην ανάπτυξη της τεχνολογίας για καλύτερες και πιο αποδοτικές πηγές ενέργειας, καθώς και στην ενεργειακή παιδεία. Μετά το τέλος του Ψυχρού Πολέμου, στο επίκεντρο του τμήματος βρέθηκε η διαχείριση των ραδιενεργών αποβλήτων και η διατήρηση της ποιότητας του περιβάλλοντος.

Η 16η Υπουργός Ενέργειας, εώς τις 20 Ιανουαρίου 2025, ήταν η Τζένιφερ Γκράνχολμ, από το Μίσιγκαν.

## Κατάλογος Υπουργών Ενέργειας
; Κόμματα
 (6)
 (7)

## Δείτε ακόμα
* Υπουργείο Ενέργειας των Ηνωμένων Πολιτειών
* Υπουργικό Συμβούλιο των Ηνωμένων Πολιτειών
* Ομοσπονδιακή κυβέρνηση των ΗΠΑ

## Παραπομπές


## Εξωτερικοί σύνδεσμοι

*
*

Κατηγορία:Πολιτική των Ηνωμένων Πολιτειών
Κατηγορία:Κυβέρνηση στις Ηνωμένες Πολιτείες
Αφρικανικό μαόνι (αποσαφήνιση)

Το **Αφρικανικό μαόνι** είναι η κοινή ονομασία για τουλάχιστον δύο τύπους δέντρων:

* το γένος *[[Khaya]]* στην οικογένεια Μελιίδες *(Meliaceae)*.
* το γένος *[[Afzelia]]* στην οικογένεια Φαβίδες *(Fabaceae)*.
Πρωτάθλημα καλαθοσφαίρισης Α2 εθνικής κατηγορίας γυναικών 1997-1998

Το πρώτο πρωτάθλημα της **[[Α2 Εθνική καλαθοσφαίρισης γυναικών|Α2΄ Εθνικής κατηγορίας μπάσκετ γυναικών]]** διεξήχθη τη σεζόν **1997-98**, σε έναν όμιλο, με συμμετοχή 12 ομάδων. Πρωταθλητής αναδείχθηκε ο **[[Γ.Α.Σ. Απόλλων Πτολεμαΐδας]],** ο οποίος ανέβηκε στην Α1΄ μαζί με τη δευτεραθλήτρια **[[Α.Ε.Κ. Τρίπολης]]**. 
## Βαθμολογία

1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.

## Πηγές
*"Ματιές στα σπορ", Ιανουάριος 1999.



Κατηγορία:Α2 εθνική κατηγορία καλαθοσφαίρισης γυναικών
Πρωταθλημα Ελλαδος Α2 Γυναικών 1997 1998
Πρωταθλημα Ελλαδος Α2 Γυναικών 1997 1998
Κατάλογος βασιλέων της Ιορδανίας

Ο **Βασιλιάς του Χασεμιτικού Βασιλείου της Ιορδανίας** (αραβικά: ملك المملكة الأردنية الهاشمية) είναι ο αρχηγός του κράτους και μονάρχης της Ιορδανίας. Υπηρετεί ως επικεφαλής της ιορδανικής μοναρχίας —της δυναστείας των Χασεμιτών. Ο βασιλιάς προσφωνείται ως Αυτού Μεγαλειότητα (صاحب الجلالة).

Η Ιορδανία είναι μια συνταγματική μοναρχία. Ωστόσο, ο βασιλιάς έχει κάπως περισσότερη εκτελεστική και νομοθετική εξουσία από ό,τι συμβαίνει συνήθως με τους συνταγματικούς μονάρχες. Είναι γενικός διοικητής των ενόπλων δυνάμεων της Ιορδανίας και διορίζει τον πρωθυπουργό της Ιορδανίας και τους διευθυντές των υπηρεσιών ασφαλείας. Διορίζει επίσης τα μέλη της άνω βουλής, τη Γερουσία, καθώς και τα μέλη του Συνταγματικού Δικαστηρίου.

Ο σημερινός βασιλιάς, Αμπντάλα Β΄, ανέλαβε το θρόνο στις 7 Φεβρουαρίου 1999 μετά το θάνατο του πατέρα του, Χουσεΐν.

## Ιστορία
Οι γιοι του Χουσεΐν μπιν Άλι, του Μεγάλου Εμίρη και του Σαρίφη της Μέκκας ορίστηκαν ως βασιλιάδες του Ιράκ και της Ιορδανίας στον απόηχο της Αραβικής Εξέγερσης και του Α' Παγκοσμίου Πολέμου.

Η μοναρχία της Ιορδανίας ιδρύθηκε το 1921, με τον Αμπντάλα Α΄ να γίνεται Εμίρης του Εμιράτου της Υπεριορδανίας, θέση που κατείχε από τις 11 Απριλίου 1921 έως ότου η Υπεριορδανία κέρδισε την ανεξαρτησία της στις 25 Μαΐου 1946 ως *Χασεμιτικό Βασίλειο της Υπεριορδανίας*. Μόλις αποκτήθηκε η ανεξαρτησία, ο Αμπντάλα στέφθηκε ο πρώτος μονάρχης της χώρας. Το όνομα της χώρας συντομεύτηκε σε *Χασεμιτικό Βασίλειο της Ιορδανίας* στις 26 Απριλίου 1949, αφού το βασίλειο κέρδισε τον έλεγχο και των δύο πλευρών του ποταμού Ιορδάνη ως αποτέλεσμα του Αραβο-Ισραηλινού πολέμου του 1948.

Η Χασεμιτική δυναστεία προέρχεται από την Χετζάζ, που είναι τώρα μέρος της Σαουδικής Αραβίας.

## Μονάρχες της Ιορδανίας (1921–σήμερα)
### [[Εμιράτο της Υπεριορδανίας]] (1921-1946)

### [[Ιορδανία|Χασεμιτικό Βασίλειο της Υπεριορδανίας/Ιορδανία]] (1946–σήμερα)

## Βασιλικό έμβλημα
κέντρο|μικρογραφία|220x220εσ|Έμβλημα του Βασιλιά

## Παραπομπές


## Εξωτερικοί σύνδεσμοι
* Το Χασεμιτικό Οικογενειακό Δέντρο 
* The Official Website of the King

Κατηγορία:Ιστορία της Ιορδανίας
Κατηγορία:Βασιλείς της Ιορδανίας
Ιορδανίας
Κατάλογος έργων της Γκαλλερία Σαμπάουντα

Η σελίδα αυτή περιέχει εικονογραφημένο κατάλογο έργων της Γκαλλερία Σαμπάουντα (Galleria Sabauda) του Τορίνο.

## 1. Ιταλική ζωγραφική

## 2. Γαλλική και Φλαμανδική-Ολλανδική ζωγραφική

Κατηγορία:Κατάλογοι έργων τέχνης ανά μουσείο
Κατάλογος Ελλήνων βουλευτών (1958)

Ακολουθεί κατάλογος με τα 300 μέλη που εξελέγησαν στο **[[Βουλή των Ελλήνων|Ελληνικό Κοινοβούλιο]]** έπειτα από τις Ελληνικές βουλευτικές εκλογές 1958

## Σύνθεση του Κοινοβουλίου

## Εκλεγέντες βουλευτές

## Σημειώσεις και παραπομπές


1958
Πρωθυπουργός της Ιορδανίας

Ο **Πρωθυπουργός της Ιορδανίας** είναι ο επικεφαλής της κυβέρνησης του Χασεμιτικού Βασιλείου της Ιορδανίας. 

Ο Πρωθυπουργός διορίζεται από τον Βασιλιά της Ιορδανίας, ο οποίος είναι ελεύθερος να σχηματίσει το δικό του Υπουργικό Συμβούλιο. Το Κοινοβούλιο της Ιορδανίας στη συνέχεια εγκρίνει τα προγράμματα της νέας κυβέρνησης, πριν η νέα κυβέρνηση αναλάβει επίσημα τα καθήκοντά της. Δεν υπάρχουν συνταγματικά όρια στη θητεία του Πρωθυπουργού, και αρκετοί από αυτούς υπηρέτησαν πολλές μη συνεχόμενες θητείες.

## Κατάλογος πρωθυπουργών
*Κατάλογος πρωθυπουργών της Ιορδανίας

## Παραπομπές



Κατηγορία:Κυβέρνηση της Ιορδανίας
Κατηγορία:Πολιτική της Ιορδανίας
Γκιουλουζενμπινέ

Το **Γκιουλουζενμπινέ **(επίσης, **Γκουλουζάν-Μπινά**, **Γκιουλουζαμπινά**, **Γκιουλγιουζαμπίνα**, και **Γκιουλγιουζανμπίνα**) είναι ένα χωριό στην επαρχία Μπαλακάν του βορειοδυτικού Αζερμπαϊτζάν. Το χωριό αποτελεί μέρος του δήμου Χενίφε.

## Παραπομπές

* 

Κατηγορία:Κατοικημένες περιοχές στην Επαρχία Μπαλακάν
Κατάλογος πρωθυπουργών της Ιορδανίας

Ακολουθεί κατάλογος των **πρωθυπουργών της [[Ιορδανία|Ιορδανίας]]** από το 1921. Ο Πρωθυπουργός της Ιορδανίας είναι ο αρχηγός της κυβέρνησης στην αραβική χώρα. Πρώτος πρωθυπουργός του Εμιράτου της Υπεριορδανίας ήταν ο Ρασίντ Ταλία το 1921. Στις 25 Μαΐου 1946 ο Ιμπραχίμ Χασέμ ανέλαβε πρώτος πρωθυπουργός της Ιορδανίας. Οι περισσότεροι πρωθυπουργοί της χώρας ήταν ανεξάρτητοι. Τρεις πρωθυπουργοί πέθαναν εν ενεργεία, από τους οποίους οι δύο δολοφονήθηκαν. Το 1960 δολοφονήθηκε ο Χαζά αλ Ματζαλί, το 1971 ο Γουασφί αλ Ταλ και το 1980 πέθανε από καρδιακή προσβολή ο πρωθυπουργός Αμπντελχαμίντ Σαράφ. 

## Διατελέσαντες πρωθυπουργοί της Ιορδανίας

## Παραπομπές

Κατηγορία:Πρωθυπουργοί της Ιορδανίας
Εκτελεστικό διάταγμα (ΗΠΑ)

[μικρογραφία|Λίλαντ-Boker Εξουσιοδοτημένη Έκδοση από την [Διακήρυξη Χειραφέτησης, τυπωμένη τον Ιούνιο 1864 με προεδρική υπογραφή]]
Οι Πρόεδροι των ΗΠΑ εκδίδουν **εκτελεστικά διατάγματα** για να βοηθήσουν τους αξιωματούχους και τους φορείς της εκτελεστικής εξουσίας να διαχειριστούν τις δραστηριότητες της ομοσπονδιακής κυβέρνησης. Τα εκτελεστικά διατάγματα έχουν ισχύ νόμου, τα οποία εφαρμόζουν την νομοθετική εξουσία τους απευθείας στο Εκτελεστικό τμήμα της εξουσίας μέσω του Συντάγματος, ή γίνεται σύμφωνα με τις Πράξεις του Κογκρέσου που ρητά αναθέτουν στον Πρόεδρο κάποιο βαθμό διακριτικής ευχέρειας (κατ ' εξουσιοδότηση νομοθεσίας).

Όπως και τα νομοθετικά διατάγματα και οι κανονισμοί που εκδίδονται από κυβερνητικές υπηρεσίες, τα εκτελεστικά διατάγματα υπόκεινται σε δικαστικό έλεγχο, και μπορεί να ακυρωθούν, αν κριθεί από τα δικαστήρια ότι δεν υποστηρίζονται από το νόμο ή το Σύνταγμα. Σημαντικές πρωτοβουλίες πολιτικής, απαιτούν την έγκριση της νομοθετικής εξουσίας, αλλά τα εκτελεστικά διατάγματα έχουν σημαντική επιρροή στις εσωτερικές υποθέσεις της κυβέρνησης, για να αποφασιστεί για το πώς και σε ποιο βαθμό η νομοθεσία θα εφαρμοστεί, την αντιμετώπιση καταστάσεων έκτακτης ανάγκης, την διεξαγωγή πολέμων, και τη  ρύθμιση επιλογών πολιτικής στην υλοποίηση νόμων με μεγάλο εύρος.

## Αναφορές

Κατηγορία:Δημόσια Διοίκηση
Κατηγορία:Πηγές του Δικαίου
Βίλλεμ Πίτερσζον Μπόιτεβεχ

Ο **Βίλλεμ Πίτερσζον Μπόιτεβεχ** (ολλανδικά: **Willem Pieterszoon Buytewech** (1591/1592 &ndash; 23 Σεπτεμβρίου 1624) ήταν Ολλανδός ζωγράφος, σχεδιαστής και χαράκτης. Ήταν ένας από τους πρώτους που ειδικεύτηκε στο είδος της ζωγραφικής που αποκλήθηκε "χαρούμενη συντροφιά". Οι σύγχρονοί του τον αποκαλούσαν "Gheestige Willem" (= ο εμπνευσμένος Βίλλεμ).

## Βιογραφία
Ο Μπόιτεβεχ γεννήθηκε και πέθανε στο Ρότερνταμ. Ήταν γιος του Πίτερ Γιάκομπσζ, μπαλωματή και κηροπλάστη. Έμαθε την τέχνη του στο Χάαρλεμ, όπου και έγινε μέλος στη Συντεχνία του Αγίου Λουκά το 1612, μαζί με τον Χέρκουλες Σέγκερς και τον Εσάιας φαν ντε Φέλντε. Ο Φρανς Χαλς, ο οποίος είχε γίνει μέλος στη Συντεχνία από το 1610, άσκησε μεγάλη επιρροή στα έργα του Μπόιτεβεχ, όπως δείχνουν τα πολυάριθμα σχέδια του αυτός έφτιαξε με βάση τους πίνακες του Χαλς. Μετά τον γάμο του, στις 10 Νοεμβρίου 1613, με την Έλτγιε φαν Αμερόνχεν (Aeltje van Amerongen), από οικογένεια πατρικίων, επέστρεψε στο Ρότερνταμ. Εκεί ο Χέντρικ Μάρτενσζοον Σοργκ έγινε ένας από τους μαθητές του.

Ο Μπόιτεβεχ ήταν, κατά κύριο λόγο, τοπιογράφος και ρωπογράφος, αλλά ευκαιριακά ζωγράφισε και βιβλικά και αλληγορικά θέματα. Από τα έργα του μόνον οκτώ έχουν διασωθεί, όλα ρωπογραφίες που απεικονίζουν χαρούμενες συντροφιές.

Απεβίωσε σε ηλικία μόλις 32 ή 33 ετών από άγνωστα αίτια. Ο γιος του, Βίλλεμ Βίλεμσζ Μπόιτεβεχ (1625–1670), ο οποίος γεννήθηκε μετά τον θάνατό του, έγινε και αυτός ζωγράφος. Υπάρχει η υπόθεση ότι ο Χέρμαν φαν Σβάνεφελντ διετέλεσε, επίσης, μαθητής του.

## Παραπομπές


## Εξωτερικοί σύνδεσμοι

* Gary Schwartz on the Merry Companies
* http://www.wga.hu/frames-e.html?/bio/b/buytewec/biograph.html
* About his son
* The Maps of Willem Buytewech
* Works and literature at PubHist

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Μ. Νάιτ Σιάμαλαν

Ο **Μ. Νάιτ Σιάμαλαν** (αγγλ. *M. Night Shyamalan*, 6 Αυγούστου 1970) είναι Ινδοαμερικανός σκηνοθέτης, σεναριογράφος, παραγωγός και ηθοποιός, γνωστός για ταινίες με μεταφυσική πλοκή και ανατρεπτικό τέλος. Μετά από μια σειρά αναγνωρισμένων ταινιών, με πιο δημοφιλή την *[[Η έκτη αίσθηση|Έκτη αίσθηση]]* (1999), ο Σιάμαλαν έγινε ευρύτερα γνωστός και έχει αποκληθεί "ο επόμενος Σπίλμπεργκ".

Έκανε το σκηνοθετικό του ντεμπούτο το 1992 με την ταινία *[[Praying with Anger]]*. Η δεύτερη ταινία του ήταν το κωμικό δράμα *[[Το σαΐνι]]* (1998). Από τις ταινίες του, καλύτερη υποδοχή είχε το μεταφυσικό θρίλερ *Η έκτη αίσθηση* (1999), το δραματικό θρίλερ υπερήρωα *[[Άφθαρτος (ταινία)|Άφθαρτος]]* (2000), το θρίλερ επιστημονικής φαντασίας *[[Οιωνός (ταινία)|Οιωνός]]* (2002) και η ταινία μυστηρίου *[[Σκοτεινό Χωριό]]* (2004). Για την *Έκτη αίσθηση*, ο Σιάμαλαν ήταν υποψήφιος για το Όσκαρ Καλύτερης Σκηνοθεσίας και Καλύτερου Πρωτότυπου Σεναρίου. Αργότερα, ο Σιάμαλαν κυκλοφόρησε μία σειρά ταινιών λαμβάνοντας κακές κριτικές, αλλά ενίοτε σημειώνοντας εμπορική επιτυχία. Αυτές συμπεριλαμβάνουν την ταινία σκοτεινής φαντασίας *[[Lady in the Water]]* (2006), το θρίλερ *Το συμβάν* (2008), το *[[Ο Τελευταίος Μαχητής του Ανέμου|Ο τελευταίος μαχητής του ανέμου]]* (2010) και η ταινία επιστημονικής φαντασίας *After Earth* (2013).

Μετά την εμπορική αποτυχία του *After Earth*, η καριέρα του Σιάμαλαν ανέκαμψε με την κυκλοφορία της found footage ταινίας τρόμου *[[Η επίσκεψη]]* (2015) και το ψυχολογικό θρίλερ *[[Διχασμένος]]* (2016). Το θρίλερ υπερηρώων του με τίτλο *[[Glass]]* (2019) είναι το τρίτο και τελευταίο μέρος της σειράς ταινιών *[[Άφθαρτος (σειρά ταινιών)|Άφθαρτος]]*.

Επιπρόσθετα με το σκηνοθετικό του έργο, ο Σιάμαλαν ήταν παραγωγός της ταινίας τρόμου *[[Devil (ταινία)|Devil]]* (2010) και εργάστηκε στη δημιουργία της σειράς επιστημονικής φαντασίας του Fox *[[Wayward Pines]]* (2015–2016), στην οποία ήταν παραγωγός και σκηνοθέτησε το πιλοτικό επεισόδιο. Επίσης, εμφανίστηκε σε ένα επεισόδιο της σειράς *[[Entourage]]* και έγραψε το σενάριο της οικογενειακής κωμωδίας *[[Ο Ποντικομικρούλης]]* (1999).

Σε πολλές ταινίες του χρησιμοποιεί ως τόπο γυρισμάτων περιοχές μέσα και κοντά στην Φιλαδέλφεια των ΗΠΑ, όπου μεγάλωσε.

## Φιλμογραφία
Οι ταινίες που έχει σκηνοθετήσει (και για τις οποίες έχει γράψει το σενάριο) είναι οι εξής:
* 1992: *[[Praying with Anger]]*
* 1998: *[[Το σαΐνι]]* (*Wide Awake*)
* 1999: *[[Η έκτη αίσθηση]]* (*The Sixth Sense*)
* 2000: *[[Άφθαρτος (ταινία)|Άφθαρτος]] (*Unbreakable*)
* 2002: *Οιωνός (*Signs*)
* 2004: *[[Σκοτεινό Χωριό]]* (*The Village*)
* 2006: *[[Lady in the Water]]*
* 2008: *Το Συμβάν* (*The Happening*)
* 2010: *[[Ο Τελευταίος Μαχητής του Ανέμου|Ο τελευταίος μαχητής του ανέμου]]* (*The Last Airbender*)
* 2013: *[[After Earth]]*
* 2015: *[[Η επίσκεψη]]* (*The Visit*)
* 2017: *[[Διχασμένος]]* (*Split*)
* 2019: *[[Glass]]*
* 2021: *[[Old]]*
* 2023: ''Χτύπος στην καλύβα'' (*Knock at the Cabin*)
* 2024: *Trap*

## Παραπομπές


Κατηγορία:Αμερικανοί σκηνοθέτες
Κατηγορία:Ινδοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Ο γιος του Σαούλ

***Ο γιος του Σαούλ*** (πρωτότυπος τίτλος: ***Saul fia***) είναι ουγγρική δραματική ταινία του 2015 σε σκηνοθεσία Λάζλο Νέμες και σε σενάριο του ίδιου και της Κλάρα Ρόγιερ.

## Πλοκή
Ο Σαούλ είναι Ουγγροεβραίος κρατούμενος στο Άουσβιτς και υποχρεωμένος να εργάζεται στο στρατόπεδο βοηθώντας τους φρουρούς σχετικά με την αποκομιδή των πτωμάτων από τους θαλάμους αερίων (Sonderkommando). Μία μέρα, βλέπει ένα νεαρό αγόρι, το οποίο αναπνέει ακόμη, να το πνίγουν οι φρουροί, διατάσσοντας την αυτοψία του για να επιβεβαιωθεί ότι πέθανε. Ο Σαούλ επιμένει να το πάει εκείνος στον γιατρό και του ζητά να μην κάνει αυτοψία, καθώς θέλει να τον θάψει σύμφωνα με τα εβραϊκά έθιμα.

Έτσι, ο Σαούλ αναζητά ραββίνο για την ταφή του παιδιού. Παράλληλα, μία μερίδα κρατουμένων σχεδιάζει εξέγερση στο στρατόπεδο, με στόχο την απελευθέρωση.

Μετά από αρκετές αποτυχημένες προσπάθειες για την εύρεση ραββίνου, ο Σαούλ προσεγγίζεται από έναν κρατούμενο, τον Μπράουν, και τον ντύνει με τα ρούχα των Sonderkommandos, για να τον γλιτώσει τον θάνατο. Ένας συγκρατούμενος του Σαούλ, ο Αβραάμ, τον ρωτά γιατί επιμένει τόσο για αυτό το παιδί και ο Σαούλ του απαντά πως είναι ο νόθος γιος του.

Την επόμενη μέρα, οι κρατούμενοι εξεγείρονται εναντίον των Ες Ες και δραπετεύουν από το στρατόπεδο. Ο Σαούλ κουβαλά στην πλάτη του τον γιο του και ζητά από τον Μπράουν να πει την προσευχή για να τον θάψει. Τότε ανακαλύπτει πως ο Μπράουν δεν είναι ραββίνος και είπε ψέματα για να σώσει τη ζωή του. Στη συνέχεια, ακούγοντας τους φρουρούς να πλησιάζουν, οι εξεγερμένοι κρατούμενοι μπαίνουν σε ένα ποτάμι. Εκεί, ο Σαούλ δεν αντέχει άλλο το βάρος του παιδιού και το αφήνει στο νερό. 

Όταν βγαίνουν από το ποτάμι, μπαίνουν σε μια καλύβα στο δάσος και συζητούν την ένταξή τους στην Πολωνική Αντίσταση. Ένα μικρό αγόρι τους ανακαλύπτει και ο Σαούλ το βλέπει και χαμογελά. Το αγόρι φεύγει και ακούγονται οι πυροβολισμοί από τους φρουρούς που πλησιάζουν.

## Διανομή
*Ρόρινγκ Γκέζα ως Σαούλ
*Λεβέντε Μολνάρ ως Αβραάμ
*Ουρς Ρεχν ως Μπίντερμαν
*Σάντορ Ζότερ ως δρ. Μίκλος Νυίζλι
## Βραβεία/Διακρίσεις
Η ταινία κέρδισε το Όσκαρ Καλύτερης Ξενόγλωσσης Ταινίας, τη Χρυσή Σφαίρα Καλύτερης Ξενόγλωσσης Ταινίας, το Βραβείο BAFTA Καλύτερης Μη Αγγλόφωνης Ταινίας και το Βραβείο Satellite Καλύτερης Ξενόγλωσσης Ταινίας. 

Επίσης, απέσπασε το Μέγα Βραβείο της Επιτροπής και το FIPRESCI στο 68o φεστιβάλ των Καννών, ενώ ήταν υποψήφια και για τον Χρυσό Φοίνικα.

Επιπλέον, έλαβε υποψηφιότητα για το βραβείο Σεζάρ καλύτερης ξένης ταινίας.

## Παραπομπές


Κατηγορία:Ουγγρικές ταινίες
Κατηγορία:Γερμανόφωνες ταινίες
Κατηγορία:Πολωνόφωνες ταινίες
Κατηγορία:Ρωσόφωνες ταινίες
Κατηγορία:Ταινίες σχετικά με το Ολοκαύτωμα
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Ταινίες του 2015
Κατηγορία:Ουγγρόφωνες ταινίες
Κατηγορία:Ταινίες γυρισμένες στην Ουγγαρία
Κατηγορία:Ταινίες τοποθετημένες στην Πολωνία
Κατηγορία:Πολεμικές δραματικές ταινίες
Κατηγορία:Χρυσή Σφαίρα Καλύτερης Ξενόγλωσσης Ταινίας
Κατηγορία:Νικητές Μέγα Βραβείου Φεστιβάλ Καννών
Αλί ιμπν Γιουσούφ

Ο **Αλί ιμπν Γιουσούφ** () (1083 - 26 Ιανουαρίου 1143) ήταν ο 5ος βασιλιάς των Αλμοραβίδων που βασίλεψε από το 1106 εώς το 1143.

## Βιογραφία
Ο Αλί αναγνωρίστηκε ως ο κληρονόμος του πατέρα του, Γιουσούφ ιμπν Τασφίν, το 1102. Διαδέχτηκε τον πατέρα του μετά το θάνατό του, το 1106. Ο Αλί διοικούσε από το Μαρόκο και διόρισε τον αδελφό του, Ταμίν ιμπν Γιουσούφ, ως κυβερνήτη της Αλ-Άνταλους. Επέκτεινε τα εδάφη του στην Ιβηρική Χερσόνησο καταλαμβάνοντας την Σαραγόσα το 1110, αλλά τελικά την έχασε και πάλι από τον Αλφόνσο Α΄, Βασιλιά της Αραγονίας, το 1118. Η Κόρδοβα επαναστάτησε κατά των Αλμοραβίδων το 1121.

Το 1139, έχασε την Μάχη του Ουνρίκε κατά των πορτογαλικών δυνάμεων οδηγούμενων από τον κόμη Αφόνσο Ενρίκες, το οποίο επέτρεψε στον Αφόνσο να ανακηρύξει τον εαυτό του ανεξάρτητο Βασιλιά.

Τον Αλί διαδέχθηκε ο γιος του, ο Τασφίν ιμπν Αλί, το 1143.

## Θάλασσα Των Σαργασσών
Σύμφωνα με τον Μουσουλμανικό χαρτογράφο Μοχάμεντ αλ-Ιντρίσι, το *Mugharrarin* (επίσης μεταφράζεται ως «οι περιπέτειες») που απεστάλθη από τον Αλί ιμπν Γιουσούφ, υπό τον ναύαρχο Αχμάντ ιμπν Ουμάρ, περισσότερο γνωστός με το όνομα Ράκς αλ-Αούζ έφτασε στην Θάλασσα των Σαργασσών, ένα μέρος του ωκεανού που καλύπτεται από φύκια, το οποίο είναι πολύ κοντά στις Βερμούδες.

## Οικογένεια
Ο Αλί ήταν ο γιος του Γιουσούφ ιμπν Τασφίν. Είχε τουλάχιστον δύο γιους:
* Τον Τασφίν ιμπν Αλί, κυβερνήτη της Γρανάδας και της Αλμερίας το 1129 και της Κόρδοβας το 1131, ο οποίος διαδέχθηκε τον πατέρα του το 1143.
* Τον Ισάκ ιμπν Αλί, ο οποίος πέθανε το 1147.

## Παραπομπές


## Εξωτερικοί σύνδεσμοι
* 

Κατηγορία:Σουλτάνοι του Μαρόκου
Αντιρρησίας συνείδησης (ταινία)

Το ***Αντιρρησίας συνείδησης*** (πρωτότυπος τίτλος: ***Hacksaw Ridge***) είναι αμερικανική βιογραφική, πολεμική, δραματική ταινία του 2016, σε σκηνοθεσία Μελ Γκίμπσον. Το σενάριο γράφτηκε από τους Άντριου Νάιτ και Ρόμπερτ Σένκαν. Πρωταγωνιστούν οι Άντριου Γκάρφιλντ, Σαμ Γουόρθινγκτον, Βινς Βον και Τερέζα Πάλμερ. Η ταινία είναι βασισμένη στις εμπειρίες του Ντέσμοντ Ντος, ενός εθελοντή του Δευτέρου Παγκοσμίου Πολέμου, ο οποίος για θρησκευτικούς λόγους δεν οπλοφορούσε, κι έγινε ο πρώτος άοπλος που τιμήθηκε με το Μετάλλιο της Τιμής.

Κυκλοφόρησε στις ΗΠΑ στις 6 Νοεμβρίου του 2016, λαμβάνοντας ως επί το πλείστον θετικές κριτικές. Με το αρχικό μπάτζετ να φτάνει τα 40 εκατομμύρια δολάρια, κατάφερε να εισπράξει παγκοσμίως 163 εκατομμύρια. Το Αμερικανικό Ινστιτούτο Κινηματογράφου και το *National Board of Review*, το τοποθέτησαν ανάμεσα στις 10 Καλύτερες Ταινίες του 2016. Έλαβε πολλά βραβεία και πολλές υποψηφιότητες: Στην 89η Τελετή της Αμερικανικής Ακαδημίας θα είναι υποψήφιο για 6 Όσκαρ. Θα είναι, επίσης, υποψήφιο για 3 Χρυσές Σφαίρες.  Επίσης, είχε πολλές υποψηφιότητες και στα *AACTA Awards*, κερδίζοντας στην κατηγορία Καλύτερης Ταινίας, Καλύτερης Σκηνοθεσίας, Καλύτερου Πρωτότυπου Σεναρίου, Α' Ανδρικού Ρόλου και Β' Ανδρικού Ρόλου.

## Δείτε επίσης
* Αντιρρησίας συνείδησης
* Αντιρρησίες συνείδησης στην Ελλάδα

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Ταινίες του 2016
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Ταινίες βασισμένες σε πραγματικά γεγονότα (Β΄ Παγκόσμιος Πόλεμος)
Κατηγορία:Αμερικανικές βιογραφικές ταινίες
Κατηγορία:Αμερικανικές πολεμικές δραματικές ταινίες
Κατηγορία:Ταινίες σε σκηνοθεσία Μελ Γκίμπσον
Κατηγορία:Αντιπολεμικές ταινίες
Κατηγορία:Ταινίες παραγωγής Icon Productions
Κατηγορία:Ταινίες παραγωγής Summit Entertainment
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες με μουσική σύνθεση Ρούπερτ Γκρέγκσον-Γουίλιαμς
Σύμβαση προσχώρησης

**Σύμβαση προσχώρησης** ονομάζεται η σύμβαση που περιέχει όρους διατυπωμένους από το ένα (ισχυρό) αντισυμβαλλόμενο μέρος παρέχοντας στο άλλο μέρος μόνο την επιλογή να προσχωρήσει στην εν λόγω σύμβαση ή όχι. Συνήθως σε αυτές περιλαμβάνονται και όσες περιέχουν γενικούς όρους συναλλαγών.

Κατηγορία:Αστικό Δίκαιο
Μάρκος Πένια

Ο **Μάρκος Πίνια** (ισπανικά: *Marcos Piña*) (γεννημένος στις 15 Μαρτίου 1977) είναι Αργεντίνος πολιτικός, συγγραφέας και πολιτικός επιστήμονας, που υπηρετεί στο αξίωμα του Επικεφαλής του Υπουργικού Συμβουλίου της Αργεντινής, έπειτα από το διορισμό του από τον Πρόεδρο Μαουρίσιο Μάκρι στις 10 Δεκεμβρίου 2015.

Προηγουμένως, είχε διατελέσει νομοθέτης της πόλης του Μπουένος Άιρες με την παράταξη Δέσμευση για την Αλλαγή. Ο ίδιος είναι ένας από τους κύριους συμβούλους του κόμματος Προπουέστα Ρεπουμπλικάνα, ενώ είχε ηγηθεί της εκστρατείας που οδήγησε στην εκλογή του Μάκρι στην προεδρία της χώρας.

## Πρώτα χρόνια
Ο Μάρκος Πένια γεννήθηκε στις 15 Μαρτίου του 1977, στο Μπουένος Άιρες. Είναι ο γιος του Φέλιξ Πένια, ο οποίος εργαζόταν στο Διαμερικανική Τράπεζα Ανάπτυξης, και της ακαδημαϊκού Κλάρα Μπραούν Καντίλο. Είναι, επίσης, εγγονός της Αργεντινού φυσιολόγου, Εδουάρδο Μπραούν-Μενέντες.

Παρακολούθησε τα πρώτα χρόνια της πρωτοβάθμιας στο Δημοτικό Σχολείο Γουεϊσάιντ στο Ποτόμακ των Ηνωμένων Πολιτειών, καθώς ζούσε με τους γονείς του στο εξωτερικό. Αργότερα επέστρεψε στην Αργεντινή και ολοκλήρωσε το γυμνάσιο στο Μπουένος Άιρες. Αποφοίτησε με πτυχίο στις πολιτικές επιστήμες από το Πανεπιστήμιο Τορκουάτο ντι Τέγια.

## Πολιτική καριέρα
Το 2003 εξελέγη νομοθέτης για την Πόλη του Μπουένος Άιρες με την παράταξη Δέσμευση για την Αλλαγή. Ο ίδιος βρέθηκε στην ηγετική ομάδα της παράταξης, η οποία αργότερα θα μετασχηματιστεί στο πολιτικό κόμμα Προπουέστα Ρεπουμπλικάνα, ευρύτερα γνωστό και ως *ΠΡΟ*, ένα νέο κόμμα που θα ωθήσει τον Μαουρίσιο Μάκρι στο δημοτικό συμβούλιο της πόλης.

Όταν ο Μαουρίσιο Μάκρι έγινε Δήμαρχος της Πόλης του Μπουένος Άιρες, το 2007, ο Πένια διορίστηκε ως Γενικός Γραμματέας του Δήμου. Από εκεί ήταν υπεύθυνος για τον τομέα επικοινωνίας της πόλης. Τον Νοέμβριο του 2015, μετά την εκλογή του Μάκρι στην προεδρία της χώρας, ο Πένια διορίστηκε στη θέση του Επικεφαλής του Υπουργικού Συμβουλίου της Αργεντινής. Η ανάληψη των καθηκόντων του έγινε στις 10 Δεκεμβρίου 2015 στο Προεδρικό Μέγαρο.

## Παραπομπές


## Εξωτερικοί σύνδεσμοι
* 

Κατηγορία:Αργεντινοί συγγραφείς
Κατηγορία:Επικεφαλής του συμβουλίου υπουργών της Αργεντινής
Ίλμπακ

Το **Ίλμπακ** () είναι ένα χωριό στην Επαρχία Κανταχάρ, στο νότιο Αφγανιστάν. Βρίσκεται χτισμένο σε υψόμετρο 1.825 μέτρων.

## Παραπομπές


Κατηγορία:Γεωγραφία του Αφγανιστάν
Κάρολος Γεώργιος Αύγουστος του Βολφενμπύτελ

Ο **Κάρολος Γεώργιος Αύγουστος** (γερμ. *Karl Georg August*, 8 Φεβρουαρίου 1766 - 20 Σεπτεμβρίου 1806) από τον Οίκο των Γουέλφων ήταν ο διάδοχος στο πριγκιπάτο του Βολφενμπύττελ, αλλά απεβίωσε 50 ημέρες πριν τον πατέρα του. Έτσι τον διαδέχθηκε ο αδελφός του, Φρειδερίκος Γουλιέλμος.

## Βιογραφία
Γεννήθηκε στο Λονδίνο και ήταν ο πρωτότοκος γιος του Καρόλου Γουλιέλμου Φερδινάνδου του Βολφενμπύττελ και της Αυγούστας των Γουέλφων-Αννοβέρου, κόρης του Φρειδερίκου, Πρίγκιπα της Ουαλίας.

Ο πατέρας του το 1787, ηγούμενος του πρωσικού στρατού, αποκατέστησε τον Γουλιέλμο Ε΄ της Οράγγης ως κυβερνήτη (*stadholder*) της Ολλανδίας, μετά την εξέγερση των *πατριωτών* εκεί. Συμφώνησαν να παντρέψουν τα παιδιά τους, έτσι ο διάδοχος νυμφεύτηκε την Λουίζα της Οράγγης ως επισφράγιση της συμμαχίας.

Ο διάδοχος, όπως και άλλοι δύο αδελφοί του, γεννήθηκε με διανοητικά προβλήματα και τυφλός· η Λουίζα του συμπεριφερόταν ως νοσοκόμα μάλλον παρά ως σύζυγος. Εξαρτιόταν ολοκληρωτικά από αυτήν. Σε ένα γράμμα της το 1791 η Λουίζα έγραφε ότι «*είναι καλύτερο που δεν θα αποκτήσουμε παιδιά*». Το 1799 επισκέφθηκε την οικογένεια του πατέρα του η Εδβίγη Ελισάβετ Καρλόττα του Χολστάιν-Γκόττορπ, σύζυγος του Καρόλου ΙΓ΄ της Σουηδίας, και έγραψε στο ημερολόγιό της:

«*Ο πατέρας του ο δούκας, ως στρατιωτικός, είναι πνευματώδης, καλλιεργημένος και ευχάριστη συντροφιά, αλλά τυπικός στο πρωτόκολλο απερίγραπτα. Λέγεται ότι είναι κάπως αυστηρός, όμως είναι ο καλός πατέρας του έθνους που αφουγκράζεται τις ανάγκες του λαού του. Μετά γνώρισα τη δούκισσα Αυγούστα, μια τυπική Αγγλίδα, απλή σαν γυναίκα εφημέριου. Δεν είχε καθόλου τόπους: κάνει τις πιο παράξενες ερωτήσεις χωρίς να αντιλαμβάνεται πόσο δύσκολες και δυσάρεστες μπορεί να είναι. Η Λουίζα είναι ευχάριστη, ευγενής, αξιαγάπητη, πνευματώδης και έξυπνη, όχι καλλονή αλλά όμορφη. Μετά πήγαμε στο [[Ρίτσμοντ (Λονδίνο)|Ρίτσμοντ]], εξοχική κατοικία που έκτισε η Αυγούστα και εκεί γνώρισα τους κάπως περίεργους γιους της. Ο διάδοχος, ένας παχουλός, σχεδόν τυφλός, παράξενος και αλλόκοτος, σχεδόν βλάκας, προσπαθεί να μιμηθεί τον πατέρα του, πράγμα που τον κάνει τεχνητό και δυσάρεστο. Μιλά συνεχώς, δεν ξέρει τι λέει και είναι σε όλα αφόρητος. Αγαπά τη σύζυγό του σε σημείο λατρείας και κυβερνιέται ολοκληρωτικά από αυτήν. Άλλοι δύο γιοί του δούκα είναι το ίδιο...*».

Απεβίωσε στις 20 Σεπτεμβρίου 1806 σε ηλικία 40 ετών. Στις 10 Νοεμβρίου 1806 απεβίωσε ο πατέρας του που, επειδή ο δεύτερος (Γεώργιος Γουλιέλμος Χριστιανός) και ο τρίτος γιος του (Αύγουστος) είχαν σωματικά και διανοητικά προβλήματα και είχαν αποκλειστεί από τη διαδοχή, τον διαδέχθηκε ο τέταρτος γιος του, Φρειδερίκος Γουλιέλμος, αποκαλούμενος *ο Μαύρος Δούκας*.

## Οικογένεια
Το 1790 στη Χάγη νυμφεύτηκε τη Λουίζα των Νάσσαου, κόρη του Γουλιέλμου Ε΄ της Οράγγης. Δεν απέκτησαν τέκνα.

## Παραπομπές


Κατηγορία:Οίκος των Γουέλφων
Βελιουσάγκι

Το **Βελιουσάγκι **(επίσης, **Βελιούσαγκι **και **Βελιουσάχλι**) αποτελεί χωριό και δήμο της επαρχίας Μπαρντά του βορειοδυτικού Αζερμπαϊτζάν. Έχει πληθυσμό 420 κατοίκων.

## Αναφορές
* 

Κατηγορία:Κατοικημένες περιοχές στην Επαρχία Μπαρντά
Κατηγορία:Χωριά του Αζερμπαϊτζάν
Μπαγκτάλα

Το **Μπαγκτάλα **είναι ένα χωριό στο δήμο Ουζουντάλα στην επαρχία Καχ του βορειοδυτικού Αζερμπαϊτζάν. Σύμφωνα με την κρατική στατιστική Επιτροπή του Αζερμπαϊτζάν, μόνο εννιά άνθρωποι ζούσαν στο χωριό το 2014.

## Παραπομπές


Κατηγορία:Κατοικημένες περιοχές στην Επαρχία Καχ
Καζανγκιούλ

Το **Καζανγκιούλ **είναι ένα χωριό στο δήμο Ζακατάλα στην επαρχία Ζακατάλα του Αζερμπαϊτζάν. Βρίσκεται στο βορειοδυτικό μέρος της χώρας.

## Παραπομπές

Κατηγορία:Κατοικημένες περιοχές στην Επαρχία Ζακατάλα
Κιουρντεμίρ (Ζακατάλα)

Το **Κιουρντεμίρ **(επίσης, **Κιουρνταμίρ**) είναι ένα χωριό της επαρχίας Ζακατάλα του βορειοδυτικού Αζερμπαϊτζάν. Το χωριό αποτελεί μέρος του δήμου Μπεχμετλί.

## Παραπομπές

* 

Κατηγορία:Κατοικημένες περιοχές στην Επαρχία Ζακατάλα
Φρειδερίκος Φραγκίσκος του Βολφενμπύτελ

Ο **Φρειδερίκος-Φραγκίσκος** (1732 - 14 Οκτωβρίου 1758) από τον Οίκο των Γουέλφων. Πολέμησε στο Χόχκιχ του Μπάουτσεν τους Αυστριακούς γενναία και σκοτώθηκε στη μάχη.

## Βιογραφία
Ήταν γιος του Φερδινάνδου-Αλβέρτου Β΄ πρίγκιπα του Βολφενμπύτελ και της Αντουανέτας των Γουέλφων, κόρης του Λουδοβίκου-Ροδόλφου πρίγκιπα του Βολφενμπύτελ. Ο πατέρας του ήταν πρίγκιπας του Μπέβερν, αλλά όταν νυμφεύτηκε την Αντουανέτα, κόρη του εξαδέλφου του, διαδέχθηκε τον Λουδοβίκο-Ροδόλφο και έγινε πρίγκιπας του Βολφενμπύτελ. 

Ήταν το νεαρότερο από τα 13 παιδιά του Φερδινάνδου-Αλβέρτου Β΄. Η αδελφή του Λουίζα είχε παντρευτεί τον Αύγουστο-Γουλιέλμο, αδελφό του Μεγάλου Φρειδερίκου Β΄ βασιλιά της Πρωσίας. Οι τρεις μεγαλύτεροι αδελφοί του ήταν στρατηγοί: ο Άντον-Ούλριχ στη Ρωσία, όπου ο γιος του Ιβάν ΣΤ΄ έγινε τσάρος· ο Λουδοβίκος-Ερνέστος στην Ολλανδία, όπου έγινε ουσιαστικά (de facto) κυβερνήτης της χώρας και ο Φερδινάνδος στην Πρωσία, που εξώθησε τους Γάλλους από το Αννόβερο.

Το 1758 οι Αυστριακοί υπό τον Ντουάν επιτέθηκαν στους Πρώσους στο στρατόπεδό τους μπροστά από το χωριό Χόχκιχ πριν το ξημέρωμα, αιφνιδιάζοντάς τους. Ο στρατηγός Τζέιμς Κέιθ, φίλος του Φρειδερίκου, ανέλαβε την άμυνα, αφήνοντας τον φίλο του να υποχωρήσει από το Χόχκιχ. Η δράση αυτή του Κέιθ απώθησε αρχικά τους Αυστριακούς, δίνοντας την ελπίδα στον Φρειδερίκο ότι η κατάσταση μπορούσε να αντιστραφεί. Ακόμη και όταν πυροβολήθηκε ο Κέιθ, ο Φρειδερίκος πίστευε ότι μπορούν να νικήσουν, έτσι πήγε στα πίσω κλιμάκια για να αναλάβει διοίκηση, όπου βρήκε το πεζικό, μετά την απώλεια του στρατηγού τους να περιπλανιέται στο χωριό. Τους διέταξε να προωθηθούν, στέλνοντας ενισχύσεις υπό τον επ' αδελφή γαμπρό του. Καθώς πλησίαζε το χωριό, ένα αυστριακό κανόνι του απέκοψε το κεφάλι από τους ώμους του και οι στρατιώτες του αποθαρρυμένοι, σκορπίστηκαν.

Στον έφιππο ανδριάντα του Φρειδερίκου Β' στη λεωφόρο με τις Φλαμουριές (unter den Linden) στο κέντρο (Mittle) του Βερολίνου που εγκαινιάστηκε το 1851, χαράχτηκε το όνομα του Φρειδερίκου-Φραγκίσκου.

## Παραπομπές


Κατηγορία:Οίκος των Χοεντσόλερν
Κατηγορία:Πρίγκιπες της Πρωσίας
Αρχαίο θέατρο Σπάρτης

Το **αρχαίο θέατρο της Σπάρτης** βρίσκεται στη νοτιοδυτική πλαγιά της ακρόπολης της ομώνυμης αρχαίας πόλης. Το μνημείο εντοπίζεται στα βόρεια της σύγχρονης πόλης. 

## Χρονολόγηση
Η ύπαρξη θεάτρου στην πόλη της Σπάρτης ανάγεται ήδη από τον 5ο αι. π.Χ. και μαρτυρείται στους αρχαίους συγγραφείς. Το κλασικό θέατρο της πόλης συνδέεται άμεσα με την τέλεση λατρευτικών εορτών που περιλάμβαναν και αγωνίσματα όπως οι γυμνοπαιδιές, η σφαιροβολία κ.ά. Ωστόσο, δεν έχει επιβεβαιωθεί από τα έως τώρα αρχαιολογικά κατάλοιπα πως το θέατρο της κλασικής περιόδου βρισκόταν στην ίδια θέση με αυτό που αντικρίζει ο σημερινός επισκέπτης. 

Η κατασκευή του θεάτρου χρονολογείται στη μετάβαση από την ύστερη ελληνιστική εποχή στην πρώιμη ρωμαϊκή, πιθανότατα στο 30-20 π.Χ., και μάλιστα έχει συνδεθεί με την ηγεμονία του Ευρυκλή Ηρκλανού, φίλου του νικητή στη ναυμαχία του Ακτίου αυτοκράτορα Οκταβιανού Αυγούστου. Στο τέλος του 1ου μ.Χ. αι. το θέατρο απέκτησε σταθερή μνημειώδη μαρμάρινη ρωμαϊκή σκηνή κορινθιακού ρυθμού, δώρο του αυτοκράτορα Βεσπασιανού. Στην τελική του μορφή το θέατρο χρησιμοποιούταν μέχρι τον 4ο αιώνα μ.Χ.

Μετά από μια μακρά περίοδο εγκατάλειψης, στο χώρο αναπτύχθηκε βυζαντινός οικισμός, ο οποίος χρονολογείται από τον 10ο έως τον 14ο αι. μ.Χ.

## Περιγραφή
Το θέατρο της Σπάρτης ξεχωρίζει για το μέγεθός του, καθώς και για την ποιότητα και την πολυτέλεια της κατασκευής του. Ήταν κατασκευασμένο από τοπικό λευκό μάρμαρο. Ένα ιδιαίτερο χαρακτηριστικό του θεάτρου είναι η σκηνή, καθώς αυτή δεν ήταν μόνιμη αλλά κινητή. Ήταν ξύλινη και μεταφερόταν σε τροχούς, ενώ φυλασσόταν σε ένα κτίριο στη δυτική πάροδο, τη «σκηνοθήκη».  Το κοίλον ήταν ιδιαίτερα ευρύχωρο, με εξωτερική διάμετρο περίπου 140 μ., στο οποίο υπολογίζεται ότι μπορούσαν να χωρέσουν μέχρι και 16.000 θεατές, όπως και στο αντίστοιχο θέατρο της Επιδαύρου.  Διέθετε εννιά κερκίδες με 32 σειρές λίθινων εδωλίων στο κάτω κοίλο και δεκαέξι κερκίδες με 17 σειρές εδωλίων στο άνω. Η ορχήστρα ήταν πεταλόσχημη με διάμετρο περίπου 25 μ., ενώ οι αναλημματικοί τοίχοι είχαν μαρμάρινη επένδυση και προστέθηκαν για να αυξηθεί η συνολική χωρητικότητα του θεάτρου.

## Ανασκαφή μνημείου
Το θέατρο έχει ανασκαφεί συστηματικά από τη Βρετανική Αρχαιολογική Σχολή σε διάφορες χρονικές περιόδους (1906, 1924-1927, 1992-1998, 2008), ενώ περιορισμένες ανασκαφικές εργασίες έχει πραγματοποιήσει και η Αρχαιολογική Υπηρεσία τις δεκαετίες του 1960 και του 1970. Ο χώρος, ωστόσο, δεν είναι πλήρως ανασκαμμένος.

## Παραπομπές


## Βιβλιογραφία
* G. B. Waywell, J. J. Wilkes, «Excavations at the Ancient Theatre of Sparta, 1992-4: Preliminary Report», *BSA*, 90, 1994.
* Dickins, G. «Excavations at Sparta, 1906, The Theatre», *BSA*, 12,1905-6.
* Μποσνάκης Δ., Γκάγκτζης Δ*. ΑΡΧΑΙΑ ΘΕΑΤΡΑ: θέατρα θέας άξια,* εκδ. ITANOS. 
* Γ. Ορεστίδης, *Μελέτη αποκατάστασης του αρχαίου θεάτρου της Σπάρτης,* Αθήνα 2013.
Κατηγορία:Αρχαία Σπάρτη
Κατηγορία:Αρχαία ελληνικά θέατρα
Κατηγορία:Αρχαιολογικοί τόποι στη Λακωνία
Γεωργάκης Διγενής

Ο **Γεωργάκης Διγενής** (1771 - 18 Μαΐου 1821) ήταν αγωνιστής της Επαναστάσεως του 1821, ο οποίος έπεσε στη Μάχη των Δολιανών. Η καταγωγή του ήταν από το χωριό Άγιος Ιωάννης Αρκαδίας.

## Βιογραφικό σημείωμα
Η οικογένειά του καταγόταν από την Κωνσταντινούπολη, κλάδοι της οποίας εγκαταστάθηκαν μετά την Άλωση της Κωνσταντινουπόλεως στη Ζάκυνθο και στον Άγιο Ιωάννη. Ο Γεωργάκης Διγενής γεννήθηκε το 1771 στη Ζάκυνθο αλλά εγκαταστάθηκε το 1811 σε ηλικία 40 ετών στον Άγιο Ιωάννη, όπου υπήρχαν συγγενείς του. Σύντομα αναδείχτηκε πρόκριτος και οπλαρχηγός της κωμοπόλεως του Άγιου Ιωάννη. Υπηρετώντας τις διαταγές του Αγιαννίτη Πάνου Ζαφειρόπουλου (Άκουρου), έπεσε ηρωικά μαχόμενος στο Δραγούνι των Δολιανών στις 18 Μαΐου 1821, κατά τη Μάχη των Δολιανών, περικυκλωμένος από το ιππικό του Κεχαγιάμπεη μαζί με άλλους 17 Αγιαννίτες συντρόφους του. Σύμφωνα με αναφορά του Πάνου Ζαφειρόπουλου για τον Διγενή, ήταν ο πρώτος που ύψωσε την σημαία του αγώνα στην περιοχή, ενώ αμέσως μετά τοποθετήθηκε στο στρατόπεδο των Βερβένων ως επικεφαλής 200 ανδρών. Ο Γιωργάκης Διγενής συμμετείχε ενεργά και σε άλλες μάχες, όπως του Βαλτετσίου και των Δολιανών.

Για τη δράση του Γεωργάκη Διγενή, εκτός από τον Πάνο Ζαφειρόπουλο έγραψαν και οι: Αναγνώστης Κονδάκης, Φιλήμων, Φωτάκος, Ιωάννης Θεοφανίδης, Αμβρόσιος Φραντζής και πολλοί άλλοι. Η επιτροπή του 1865, κατέταξε τον Γεωργάκη Διγενή στην έβδομη τάξη των αξιωματικών, στους ανθυπολοχαγούς.

Ήταν παντρεμένος και είχε δύο γιους και δύο κόρες.

## Δείτε επίσης
* Μάχη των Δολιανών και Βερβένων

## Πηγές
* Νικολάου Φλούδα - *Θυρεατικά* , τόμος Γ΄: Άγιος Ιωάννης, μητρόπολις οικισμών Θυρέας, Αθήνα, 1983

Κατηγορία:Αγωνιστές του 1821
Κατηγορία:Δήμος Βόρειας Κυνουρίας
Αρχαίο θέατρο Καλυδώνας

Το **αρχαίο θέατρο της [[Καλυδώνα|Καλυδώνας]]** ανήκε σε μια από τις σημαντικότερες αρχαίες πόλεις της Αιτωλίας. Βρίσκεται κοντά στο Ευηνοχώρι Αιτωλοακαρνανίας και έχει θέα προς τον Κορινθιακό κόλπο. Το θέατρο κατά τη διάρκεια της λειτουργίας του γνώρισε δύο ή τρεις οικοδομικές φάσεις. 

## Περιγραφή μνημείου
Το κοίλο αποτελείται από 26 σειρές εδωλίων και ακολουθεί το ορθογώνιο σχήμα της ορχήστρας. Στη δυτική πλευρά των εδωλίων υπάρχει είσοδος μιας παρόδου. Το κατώτερο τμήμα εδωλίων του κοίλου που αποτελείται από 9 σειρές εδωλίων ανήκει σε παλαιότερη οικοδομική φάση που ανάγεται στην κλασική εποχή, ενώ το ανώτερο τμήμα του κοίλου αποτελεί μεταγενέστερη προσθήκη των ελληνιστικών χρόνων. 

Η σκηνή δεν έχει ανασκαφεί ακόμα, ωστόσο μπροστά από αυτή βρέθηκε τοίχος προσκηνίου που έχει τη μορφή κιονοστοιχίας. Έχουν βρεθεί έξι ιωνικοί κίονες και τμήματα κιονόκρανων, ενώ μπροστά από τον τοίχο του προσκηνίου βρέθηκε αγωγός απορροής για τα ύδατα, ο οποίος επικοινωνούσε με τετράγωνη δεξαμενή αποθήκευσης νερού. Περιμετρικά της σκηνής και του προσκηνίου έχει έλθει στο φως ένας μεγάλος αριθμός από κεραμίδες, στοιχείο ενδεικτικό για την ύπαρξη στέγης. Η κατασκευή του σκηνικού οικοδομήματος τοποθετείται στην ελληνιστική περίοδο και φαίνεται ότι είναι σύγχρονη με τη δεύτερη φάση κατασκευής των εδωλίων.

Η ορχήστρα είναι σχεδόν τετράγωνη, διαστάσεων 16 Χ 14 μ. περίπου και η συνολική χωρητικότητα του θεάτρου υπολογίζεται πως ξεπερνούσε κατά πολύ τους 4000 θεατές καθιστώντας το κατά πολύ μεγαλύτερο από γειτονικά θέατρα όπως αυτά της Μακύνειας και της Πλευρώνας. Η πρωιμότερη χρήση του χώρου προοριζόταν ίσως για την τέλεση κάποιας μυστηριώδους λατρείας. Αυτό εξηγεί και την τετράγωνη κάτοψη της ορχήστρας.

## Ανασκαφική έρευνα
Το μνημείο ήλθε στο φως τη δεκαετία του '60 κατά τις εργασίες κατασκευής της Εθνικής Οδού Αντιρρίου-Ιωαννίνων στην ανατολική πλαγιά του λόφου του Λαφρίου ή Λαφριαίου, όπου βρίσκεται το ιερό της Αρτέμιδος Λαφρίας και του Απόλλωνος Λαφρίου. Το 2001 ξεκίνησαν οι νεότερες ανασκαφές στο μνημείο, οι οποίες συνεχίστηκαν και το 2002-2003. Οι ανασκαφικές εργασίες στο μνημείο συνεχίστηκαν και κατά τα έτη 2011 – 2013 και οδήγησαν στον ακριβή καθορισμό των διαστάσεων της ορχήστρας.

## Παραπομπές


## Βιβλιογραφία
* Βικάτου Ο., Σαράντη Φ., *Ο αρχαιολογικός χώρος και το ηρώο Καλυδώνας*, Υπουργείο Πολιτισμού - ΛΣΤ' Εφορεία Αρχαιοτήτων, Ιερά Πόλη Μεσολογγίου, 2013.
* Κολώνας Λ., Σταυροπούλου-Γάτση Μ., Σταμάτης Γ., *Τα αρχαία θέατρα της Αιτωλοακαρνανίας*, ΔΙΑΖΩΜΑ.
* Μαστροκώστας Ε., "Καλυδών", *Αρχαιολογικόν Δελτίον*, 22, 1967.
* Ρωμαίος, Κ. Α., "Αι ελληνοδανικαί ανασκαφαί της Καλυδώνος", *Αρχαιολογικόν Δελτίον*, 10, 1926. 

Κ
Κατηγορία:Αρχαία Αιτωλοακαρνανία
Κατηγορία:Αρχαιολογικοί τόποι στην Αιτωλοακαρνανία